ክብ ሰገን ኮንስትራክሽንን ሲቲ ሰንተርን ኣየነይቲ ቀዲማ ሸቶ ኣመዝጊባ?
ሰገን ኮንስትራክሽን ተዓዊታ
ብቕድሚ ትማሊ ኣብ ዝተኻየደ ግጥም ሱፐር ዲቪዥን ኤ፡ ሰገን ኮንስትራክሽን ንሲቲ ሰንተር 2ብ1 ረቲዓታ፣ ሰገን ኣብ መበል 40 ደቒቕ ካብ ፊልሞን ገብረስላሰ ብዝረኸበታ ሸቶ መሪሕነት ሓዘት፣ ድሕሪ ዕረፍቲ፡ ሲቲ ሰንተር እያ ቀዲማ ሸቶ ኣመዝጊባ - ብመገዲ ኪዳነ ዓንደሚካኤል፣ ኣብ መበል 72 ደቒቕ ግን ሲቲ ሰንተር ነታ ዘመዓራረየታ ዕድል ኣጥፍአት፣ ልዳታ ንተጻዋታይ ሰገን ኮንስትራክሽን ፊልሞን ገብረስላሰ ሃበት፣ በዚ ድማ 2ብ1 ብሰገን ተረትዐት፣ ኣቐዲመን ኣብቲ ዕለት፡ ሰረጀቓን ዕዳጋ ሓሙስን ገጢመን ነይረን፣ ክልቲአን ጋንታታት ድማ ሸቶ ከየመዝገባ ካብ ሜዳ ወጺአን፣ ግጥም ሻምፕዮን ጋንታታት ሱፐር ዲቪዥን ኤ ሎሚ መዓልቲ እውን ኣብ ስታድዩም ኣስመራ ክቕጽል እዩ፣ ደንደን ምስ ጎዳይፍ ካብ ሰዓት 2፡00 ድ.ቐ ጀሚረን ክጻወታ እየን፣ ኣዱሊስ ምስ ኣባሻውል ኸኣ ስዒበን ናብ ሜዳ ክወርዳ እየን፣
ሲቲ ሰንተር